Moenie hier stilhou en druiwe koop nie, maan polisieDe Doorns Foto: Wsteyn , Dreamstime Stock Photos, Stock Free Images Die Wes-Kaapse polisie het motoriste gewaarsku om nie by De Doorns op die N1 tussen Worcester en Touwsrivier stil te hou om druiwe te koop nie. “Die polisie in De Doorns maan motoriste om nie naby GG Camp- informele nedersetting langs die N1 buite De Doorns stil te hou om druiwe te koop nie,” het sers. Noloyiso Rwexana, woordvoerder van die polisie, gesê. “Verskeie rooftogte is reeds in die gebied aangemeld.” Rwexana het gesê in meeste gevalle het die motoriste slegs stilgehou om druiwe te koop wanneer misdadigers toegeslaan en hulle van persoonlike besittings, soos selfone en kontant, beroof is.